Budapest Főváros XIV. Kerület Zugló Önkormányzata	Nyilvános ülésen tárgyalandó!
Polgármestere

Szám: 	123-747 /2025

…… számú napirend
a Képviselő-testület 2025. október 30-ai ülésére

Tisztelt Képviselő-testület!

[bookmark: _Hlk191038273]Tárgy: Tájékoztatás a „Szent István Király Zeneművészeti Szakgimnázium és Alapfokú Művészeti Iskola felújítása” tárgyú beruházáshoz kapcsolódó jótállási garancia (bankgarancia) határidejének meghosszabbításáról 

I. Előzmények	
Budapest Főváros XIV. Kerület Zugló Önkormányzata Képviselő-testülete 2025. június 26-ai ülésén, a 221/2025. (VI. 26.) önkormányzati határozatával döntött a „Szent István Király Zeneművészeti Szakgimnázium és Alapfokú Művészeti Iskola felújítása” tárgyú beruházáshoz kapcsolódó pénzügyi megállapodás és jogátruházó megállapodások megkötéséről (2. melléklet). 
A megkötött pénzügyi megállapodás mellékletét képezte a jótállási garancia (bankgarancia) is (3. és 4. mellékletek).
Az iskola felújítási munkálataihoz kapcsolódó jótállási garanciát (bankgaranciát) 2025. április 16. napján az ÉKM átadta Budapest Főváros XIV. Kerület Zugló Önkormányzata (továbbiakban: Tulajdonos) és a Közép-Pesti Tankerületi Központ (továbbiakban: Vagyonkezelő) részére. 

[bookmark: _Hlk194569774]A megkötött jogátruházó megállapodások és a bankgarancia alapján a vállalkozási szerződésből eredő jótállási- és szavatossági jogok érvényesítésre a Vállalkozóval szemben a Tulajdonos és a Vagyonkezelő együttesen és közvetlenül váltak jogosulttá.

A Tulajdonos és a Vagyonkezelő 2025. június 3. napján együttesen felszólította az EB HUNGARY INVEST Kft.-t (továbbiakban: Kivitelező vagy Vállalkozó), hogy a Szent István Király Zeneművészeti Szakgimnázium és Alapfokú Művészeti Iskola épületében a Vagyonkezelő által korábban már bejelentett, de még el nem végzett - hibajegyzék szerinti -munkákat legkésőbb 2025. augusztus 29. napjáig végezze el (5.melléklet).
  
Tekintettel arra, hogy a Kivitelező 2025. augusztus 29. napjáig nem tudta teljes körűen elvégezni a hibajegyzék szerinti munkákat, a Tulajdonos, a Vagyonkezelő és a Kivitelező közösen kezdeményezték a bankgarancia határidejének (2025. október 14. 16.00. óra) 1 évvel történő meghosszabbítását. 
Annak érdekében, hogy a hibajegyzék szerinti valamennyi munkát a Kivitelezővel el tudjuk végeztetni és a szerződési biztosíték a hibák kijavítását megelőzően ne szűnjön meg, a jótállási garancia (bankgarancia) határidejének 1 évvel történő meghosszabbításáról döntöttem és az erről szóló megállapodást 2025. október 7. napján Budapest Főváros XIV. Kerület Zugló Önkormányzata képviseletében aláírtam (Polgármesteri döntés - 6. melléklet, aláírt megállapodás  -7. melléklet).

Kérem a Tisztelt Képviselő-testületet, hogy a polgármesteri döntésről és a megkötött megállapodásról szóló tájékoztatást elfogadni szíveskedjen!

II. Vélemények

Jogi Főosztály véleménye: a polgármesteri döntés meghozatala és a bankgarancia határidejének meghosszabbításáról szóló megállapodás megkötése az iskola épülete, mint nemzeti vagyon értékének és állagának védelme érdekében szükséges és indokolt volt, a felelős vagyongazdálkodás elvének megfelelt. 

A polgármesteri döntés meghozatalának és a megállapodás megkötésének jogalapja a Magyarország helyi önkormányzatairól szóló 2011. évi CLXXXIX. tv. 68.§ (3) bekezdése, melynek értelmében a polgármester a képviselő-testület utólagos tájékoztatása mellett, a 42. §-ban meghatározott ügyek kivételével dönthet a két ülés közötti időszakban felmerülő, halaszthatatlan – a szervezeti és működési szabályzatban meghatározott – a képviselő-testület hatáskörébe tartozó önkormányzati ügyekben.

III. Bizottsági vélemények

Az előterjesztést a Gazdasági Bizottság, valamint a Jogi és Ügyrendi Bizottság 2025. októberi ülésén tárgyalja. 
	
IV. Határozati javaslat

Budapest Főváros XIV. Kerület Zugló Önkormányzata Képviselő-testülete úgy dönt, hogy elfogadja az előterjesztés 1. számú mellékletét képező határozati javaslatot.	

A határozathozatal a Magyarország helyi önkormányzatairól szóló
2011. évi CLXXXIX. törvény 47. § (1)-(2) bekezdése alapján egyszerű többséget igényel. 

Budapest, 2025. október 
Rózsa András
polgármester
Mellékletek:
1. melléklet: Határozati javaslat
1. melléklet: 221/2025. (VI. 26.) önkormányzati határozat
1. melléklet: Pénzügyi megállapodás és jogátruházó megállapodások 
1. melléklet: Jótállási garancia
1. melléklet: Felszólító levél EB Hungary Invest Kft. részére
1. melléklet: Polgármesteri döntés
1. melléklet: Megállapodás jótállási garancia meghosszabbításáról


Előterjesztést készítette: 
Nemzecskiné Bacskai Katalin osztályvezető (Főmérnökség)

1. melléklet a 123- 747/2025. előterjesztéshez


Határozati javaslat 

Budapest Főváros XIV. Kerület Zugló Önkormányzata Képviselő-testülete
..../2025. (X.30.) önkormányzati határozata
[bookmark: _Hlk210830362][bookmark: _Hlk43121509]
 a „Szent István Király Zeneművészeti Szakgimnázium és Alapfokú Művészeti Iskola felújítása” tárgyú beruházáshoz kapcsolódó jótállási garancia (bankgarancia) határidejének meghosszabbításáról szóló tájékoztatásról

Budapest Főváros XIV. Kerület Zugló Önkormányzata Képviselő-testülete úgy dönt, hogy a „Szent István Király Zeneművészeti Szakgimnázium és Alapfokú Művészeti Iskola felújítása” tárgyú beruházáshoz kapcsolódó jótállási garancia (bankgarancia) határidejének meghosszabbításáról szóló polgármesteri tájékoztatást tudomásul veszi.


Határidő:	azonnal
Felelős: 	Rózsa András polgármester (Főmérnökség útján)
